Üks libahunt, palun
Jälle mõned filmid vaadatud…
25th hour – hea film. Paneb mõtlema küll, kui sisse elad. Spike Lee, Edward Norton
Ent elagu tehniline revolutsioon!
Resident Evil: Apocalypse – mis meil siin siis oli… NoMan the Golgothan vs. Lara ja Alice Croft. Mitte, et mul oleks midagi pool- ja palja Milla Jovovichi vastu… Ja kuis ma unustasin – zombid – terve linnatäis. Ma lootsin, et nad ka selle klassitäie väikeseid laps-zombisid maha lasevad, avalikkus oleks tagajalgadel olnud ilmselt. A noh, filmi lõpp jäi jälle lahtiseks, ehk siis kolmandas osas – pöidlad pihku, kallid vaatajad. Visuaalne teostus oli OK.
Van Helsing – film oli änksa. Palju igasugu kipasid tegelasi oli: libahundid ja dr. Frankenstein ja tema, noh, poeg ja vampiirid ja peaingel Gabriel ise ja poolpaljad naised ja… Kahju, et ma enam 8 aastane pole :( Visuaalne teostus taas OK.
Mis toob tagasi selle revolutsiooni juurde – suht loomulik arvutigraafika on läinud nii lihtsalt kasutatavaks ja odavaks, et visuaalselt usutavalt on võimalik teostada igasugust kräppi. Ja nüüd on alati võimalik hea mõtte asemel paar libahunti sokutada…